Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 169/13/5506	Martin, 29.10.2013
EEČ : 2-40-258-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:
a.	Peňažná suma určená na všeobecne prospešné účely: 160,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - Západ pod spisovou značkou ORP-402/OZ-MT-2013.
	
	na tom skutkovom základe, že dňa 07.05.2012 asi o 22,00 hod.  za bufetom OZZY v Martine na ul. A. Stodolu využil bezbrannosť poškodeného XXXXX, nar. XXXXX, ktorú si spôsobil sám z dôvodu opilosti tak, že pristúpil k ležiacemu poškodenému, postupne mu začal prehľadávať vrecka na oblečení, pričom mu odcudzil pánsku peňaženku s osobnými dokladmi a finančnou hotovosťou v sume 20,- €, čím mu v uvedenej sume spôsobil škodu.

Odôvodnenie: 

	Uznesením policajného orgánu  OO PZ XXXXX - západ  sp. zn. ČVS ORP-402/OZ-MT-2013 z 31.03.2013 bolo podľa § 206 ods. 1 Tr. por. vznesené obvinenie

XXXXX  pre prečin krádeže podľa  § 212 ods. 2 písm. c/ Tr. zák., na tom skutkovom základe ako je uvedené vo výrokovej časti tohto uznesenia.
 
	Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.

	Obvinený sa zúčastnil s poškodeným na konaní na Okresnom súde v Martine pred probačným a mediačným úradníkom, pred ktorým poškodený  vyhlásil, že súhlasí s mediáciou a so zmierovacím konaním.

 Obvinený vyhlásil, že skutok, za ktorý je stíhaný, spáchal a toto vyhlásenie vykonal slobodne, vážne, zrozumiteľne a určito.

Obvinený XXXXX na účet Okresnej prokuratúry v Martine zložil dňa 11.10.2013 peňažnú sumu  160,- eur (stošesťdesiat) určenú na všeobecne prospešné účely, pričom celá suma patrí  štátu na peňažnú pomoc obetiam trestnej činnosti podľa osobitného zákona.
 
Poškodený súhlasí s uzavretím zmieru.

Obvinený XXXXX nemá záznam v evidencii priestupkov a podľa odpisu z registra trestov bol doposiaľ 1-krát súdne trestaný, avšak sa na neho hľadí, ako by nebol odsúdený.

Vzhľadom na povahu a závažnosť spáchaného činu, na mieru, ako bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

Preto som rozhodol tak, ako je uvedené vo výrokovej časti tohto rozhodnutia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Dr. Roman Tatarka
prokurátor